CELEX: 22016D0726
Language: hu
Date: 2015-03-20 00:00:00
Title: Az EGT Vegyes Bizottság 43/2015 határozata (2015. március 20.) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2016/726]

19.5.2016   
               
               
                  HU
               
               
                  Az Európai Unió Hivatalos Lapja
               
               
                  L 129/18
               
            AZ EGT VEGYES BIZOTTSÁG 43/2015 HATÁROZATA
      (2015. március 20.)
      az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2016/726]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A felvonókra és a felvonókhoz készült biztonsági berendezésekre vonatkozó tagállami jogszabályok harmonizációjáról szóló, 2014. február 26-i 2014/33/EU európai parlamenti és tanácsi irányelvet (1) bele kell foglalni az EGT-megállapodásba.
               
            
                  (2)
               
               
                  A 2014/33/EU irányelv 2016. április 20-val kezdődően hatályon kívül helyezi az EGT-megállapodásba foglalt 95/16/EK európai parlamenti és tanácsi irányelvet (2), amelyet ezért 2016. április 20-i hatállyal el kell hagyni az EGT-megállapodásból.
               
            
                  (3)
               
               
                  Az EGT-megállapodás II. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás II. mellékletének III. fejezete a következőképpen módosul:
      
                  1.
               
               
                  A szöveg az 5. pont (95/16/EK európai parlamenti és tanácsi irányelv) után a következő ponttal egészül ki:
                  
                              „6.
                           
                           
                              
                                 32014 L 0033: az Európai Parlament és a Tanács 2014. február 26-i 2014/33/EU irányelve a felvonókra és a felvonókhoz készült biztonsági berendezésekre vonatkozó tagállami jogszabályok harmonizációjáról (HL L 96., 2014.3.29., 251. o.)”.
                           
                        
            
                  2.
               
               
                  Az 5. pont (95/16/EK európai parlamenti és tanácsi irányelv) szövegét 2016. április 20-i hatállyal el kell hagyni.
               
            
                  3.
               
               
                  A „JOGI AKTUSOK, AMELYEKET A SZERZŐDŐ FELEK TUDOMÁSUL VESZNEK” szakasz 6. pontjának (95/216/EK bizottsági ajánlás) számozása 1. pontra változik.
               
            2. cikk
      A 2014/33/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. március 21-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. március 20-án.
         
            
               az EGT Vegyes Bizottság részéről
            
            
               az elnök
            
            Gianluca GRIPPA
         
      
      
         (1)  HL L 96., 2014.3.29., 251. o.
      
      
         (2)  HL L 213., 1995.9.7., 1. o.
      
      
         (*)  Alkotmányos követelmények fennállását nem jelezték.